62019TO0181_INF
Digriet tal-Qorti Ġenerali (Is-Sitt Awla) tat-18 ta’ Novembru 2019 – Dickmanns vs EUIPO
(Kawża T‑181/19)
“Servizz pubbliku – Membri tal-persunal temporanju – Kuntratt għal żmien determinat li jinkludi klawżola ta’ xoljiment – Klawżola li ttemm il-kuntratt fl-ipoteżi fejn l-isem tal-membru tal-persunal ma jiġix inkluż fil-lista ta’ riżerva ta’ kompetizzjoni – Att purament konfermattiv – Terminu għat-tressiq ta’ lment – Inammissibbiltà”
1.
Rikorsi tal-uffiċjali – Ilment amministrattiv li għandu jitressaq qabel – Deċiżjoni impliċita ta’ ċaħda ta’ talba mhux ikkontestata fit-termini – Deċiżjoni espliċita ulterjuri – Att konfermattiv
(Regolamenti tal-Persunal, Artikolu 91(2))
(ara l-punt 38)
2.
Proċedura ġudizzjarja – Termini għall-preżentata ta’ rikors – Dekadenza – Applikazzjoni stretta tar-regoli tal-Unjoni
(Karta tad-Drittijiet Fundamentali tal-Unjoni Ewropea, Artikolu 47)
(ara l-punti 51, 52)
3.
Rikorsi tal-uffiċjali – Talba għad-danni marbuta ma’ talba għal annullament – Ċaħda ta’ talba għal annullament li twassal għaċ-ċaħda tat-talba għad-danni
(Regolamenti tal-Persunal, Artikolu 91)
(ara l-punti 56, 57)
4.
Proċedura ġudizzjarja – Spejjeż – Oneru – Teħid inkunsiderazzjoni tar-rekwiżiti ta’ ekwità – Kundanna tal-parti li tirbaħ għall-ispejjeż
(Regoli tal-Proċedura tal-Qorti Ġenerali, Artikolu 134(1) u 135(2))
(ara l-punti 60 sa 63)
Suġġett
Talba bbażata fuq l-Artikolu 270 TFUE u intiża, minn naħa, għall-annullament tad-deċiżjoni tal-EUIPO tal-4 ta’ Ġunju 2018 li tiċħad it-talbiet tar-rikorrenti intiżi għat-tneħħija tal-klawżola ta’ xoljiment li tinsab fl-Artikolu 5 tal-kuntratt tagħha, għar-riklassifikazzjoni tal-kuntratt tagħha bħala kuntratt għal żmien indeterminat, għall-irtirar jekk neċessarju tad-deċiżjoni tal-14 ta’ Diċembru 2017 u għall-għoti ta’ tieni estensjoni tal-kuntratt tagħha lil hinn mit-30 ta’ Settembru 2018 jew, tal-inqas, għall-integrazzjoni tagħha fil-proċedura ta’ tieni tiġdid ta’ kuntratti tal-membri tal-persunal temporanju konformement mal-linji gwida li jirregolaw it-tiġdid ta’ kuntratti ta’ membri tal-persunal temporanju tat-28 ta’ Jannar 2016 u, min-naħa l-oħra, għall-kumpens tad-dannu li r-rikorrenti kienet allegatament issubixxiet.
Dispożittiv
1)
Ir-rikors huwa miċħud bħala inammissibbli.
2)
L-Uffiċċju tal-Proprjetà Intellettwali tal-Unjoni Ewropea (EUIPO) għandu jbati l-ispejjeż rispettivi tiegħu kif ukoll dawk sostnuti minn Sigrid Dickmanns.